আটকে গেল শেষ ছবির মুক্তি! বিজেপিকে প্রত্যাখ্যান করেই বিপদে বিজয়?

ওয়েব ডেস্ক: অভিনেতা হিসেবে কেরিয়ারের শেষ ছবি ‘জন নয়াগন’-এ (Jana Nayagan) অভিনয় করেছেন দক্ষিণী সুপারস্টার থলপতি বিজয় (Thalapathy Vijay)। যেহেতু ছবি রিলিজের আগেই কেরিয়ারে ইতি টানার ঘোষণা করেছিলেন তিনি, তাই এই ছবিকে ঘিরে কৌতূহল বাড়ছিল তাঁর ভক্তদের মধ্যে। কিন্তু সেন্সর বোর্ডের আপত্তির জেরে বহু প্রতীক্ষিত সেই ছবির মুক্তি আপাতত অনির্দিষ্টকালের জন্য পিছিয়ে গেল (Film Release Postponed)।

আগামী ৯ জানুয়ারি বিজয়ের শেষ ছবি মুক্তি পাওয়ার কথা ছিল। কিন্তু বুধবারই জানা গেল যে, শুক্রবার রিলিজ হচ্ছে না ‘জন নয়াগন’। সেন্সর বোর্ডের ছাড়পত্র না মেলায় নির্মাতারা মাদ্রাজ হাইকোর্টের দ্বারস্থ হন। বুধবার আদালত ছবিটি খতিয়ে দেখার জন্য একটি নতুন কমিটি গঠনের নির্দেশ দেয়। যদিও এখনও এই মামলার চূড়ান্ত রায় দেয়নি হাইকোর্ট।

আরও পড়ুন: ছাব্বিশে ‘ফ্যামিলি ম্যান’ পরিচালকের ছবিতে অ্যাকশন অবতারে ভাইজান!

এই খবর সামনে আসতেই জল্পনা শুরু হয়েছে রাজনৈতিক মহলে। বিশ্লেষকদের একাংশের মতে, শুধু সেন্সর জটিলতা নয়, এর নেপথ্যে থাকতে পারে জটিল রাজনৈতিক অঙ্ক। সামনে তামিলনাড়ুর বিধানসভা নির্বাচন। সদ্য নতুন রাজনৈতিক দল টিভিকে (TVK) গঠন করেছেন থলপতি বিজয়, যা শুরু থেকেই উল্লেখযোগ্য সাড়া ফেলেছে।

This is not an easy post to make. #JanaNayagan has been postponed due to circumstances beyond our control. We’re truly very sorry — this hurts us as much as it hurts you. Please read our full statement below.

Thank you for standing with us always. Tough times don’t last,… pic.twitter.com/mT3PJu0Bwk

— Ahimsa Entertainment (@ahimsafilms) January 7, 2026

সূত্রের খবর, কংগ্রেসের (Congress) সঙ্গে জোটের কথাবার্তা চালাচ্ছে বিজয়ের দল। অন্যদিকে বিজেপিও (BJP) নাকি বিজয়ের সঙ্গে জোটে আগ্রহী ছিল। তবে সেই সম্ভাবনা কার্যত উড়িয়ে দিচ্ছেন রাজনৈতিক পর্যবেক্ষকেরা। এখান থেকেই প্রশ্ন উঠছে — বিজেপিকে প্রত্যাখ্যান করে কংগ্রেসের দিকে ঝোঁকার ফলেই কি বিজয়ের শেষ ছবি মুক্তির ক্ষেত্রে সমস্যা বাড়ছে? ঘটনাপ্রবাহে ষড়যন্ত্রের গন্ধ পাচ্ছেন অনেকেই।

দেখুন আরও খবর:

The post আটকে গেল শেষ ছবির মুক্তি! বিজেপিকে প্রত্যাখ্যান করেই বিপদে বিজয়? first appeared on KolkataTV.